makowetu, kaloku. Sino *Somgxada* (Dr. Stewart) entsimini kanye kona entsindeni, ufanele u Revd. W. Govan ukuya kwamkela.

E Kwenxurha amaqaba ayala noku shunyayezwa nokuba yi Cawa, nesikula, batsho pambi ko Cowie, ne Inspector.

Ndim

Qebeyi H. Mekehi.

ISILILO.

Komgha June 12, 1880.

Nkosi, Mhleli we *Sigidimi Samaxosa.—*

Ndincede mnumzetu ndifakele lemi buzo ili shumi eli namibini.

1. Bandla ndini lika Kristu Yesu, ku kade nje nipikisene ngo guqulo lwe zibalo, no tywala,—Ezi zinto ziku kuhambisa na ilizwi lika Tixo, olinde ukuba nili hambise ?
2. Enjenjena ama Sikotshi nama Ngesi ukuze libe ko nje kwa Xosa apa?
3. Alipumanga na ezi ntlanganisweni ezi nkulu, emi tandazweni, ezi gulweni zemi pefumlo yabo etanda sisindisiwe ?
4. U Tixo akaba vumelangana ngokuva, noku bona intliziyo zabo na ?
5. Lama pike enu eni wenza ninga bonani, akali tinteli na ilizwi le Nkosi Uve lipina iqaba lisiti andikuva uteta ngale ncwadi, yo guqulo olutsha nje ? Aya kwazina, akubona ninina ukuba uko ?
6. Wena uteta ngo tywala uwa yekele nina ebandleni le Nkosi amanxila.
7. Ezi zinto ziya kataza na ? Yenzani intlanganiso ye bandla unga keti; zihlangane zonke iramente ndawo nye nicele ku Mpi we-, nto zonke, umninizo. “ Nibe yi mbumba enje nge ya mamyama.” Nawe wena uteta ngo guqulo, yiya ucele ukuba ube ngomnye waba guquli.

Kwati pambi kwe mfazwe ye Zembe kwa kuko intlanganiso enjalo e Gwali kwa mfundisi u Rev. W. Chalmers. Kwa tiwa ulobolo no lwaluko ne ntonjane nezinye izinto ezi njalo, ezonto mazipele. Bati aba vumileyo benza intlanganiso zokuya kwe zondawo zifanele ukuvelisa ukunga luki; bati aba zali aba lobolisa, ati ama nkazana akoliweyo awatya amasi, zapela ezonto ngokunjalo.

1. Inga hamba na inqwelo zingeko impahla, umqokozo, idyokwe, izi tolopu, izi keyi, intambo, izi niya, ifosilara, unga pulukwa lilizwi olifumene nge sisa! Nina Badala, nina ma Dikoni, nipuma ka ngapi na ukuya ema qabeni nge nyanga? Bafundisi niya mtanda na u Yesu. Uti “ dlisa izi mvu zam.” Uhlanga alu nyuki nga nteto lunyuka ngo kwenza. Umondli ulinde uko ndliwa naye.
2. Abafo base Britain kuko nto ibondlayo ivela kuti na ?
3. Natinina naku bizelwa pakati e Afilika ? Ma Krestu ndini antsundu nitanda uku shumayela pakati kwaba kolwayo kodwa na; nivuyela umsebenzi owa xamla aba fundisi noko selude uti nawe ulazi ilizwi usa fanelwe kuku fundiswa na ?
4. Eli lizwi li mnandi, utenjisiweyo itamsanqa ngalo, osindise umpefumlo womoni *hi* kanti wenalilu cuku ?
5. Baya ngapina abe bandla lama Juda, otanda udumo nendawo ezipakamileyo, etyalikeni.

Yati i Nkosi “ hambani ndinani kude kuse ekupelisweni kweli paka- de Amen.”

Ndim

Qebeyi H. Mekeni.

BLYTHSWOOD.

June 1880.

Sibe sinomboniso wezilimo into ebuhle bubodwa, noko kutiwa ayi kangelwanga impahla ngokuxolisayo umxelo woluntu O Messrs W. Dima no J. Mazamisa bayikupile yonke into enganeno apa, ngezindlu nangemiti—ningalalike makowetu, aniyazi ingcingane yamanye amako- si—makosi nantsoke into pambi kwenu.

Umsebenzi wekaba lika Thomas Brown wokucwela undivale umlo- mo ngokukodwa oka Mr. W. Nqamata, wakwa Ndlovukazi, nxa imiyo lonto ungaba ihlanganisiwe, kanti ihamba ngokuhamba. Ibaso layo laba zi £5. Yatengwa kwangoko nge £6 0 0 yaza yonke lomali yaba li £11. Imali esetyenzelwa zi Teacher ezimali igqita ezinye inyanga ezintatu. Umcweli uyizuze ngecawa engazeleyo.

Ngemfundo ndidelile, kuba siti isiteto kuziswe imisebenzi eneminyaka yenziwe—Londawo ke seyilungiselwe ukukangelwa kwezayo.

Iqela legubu elipetwe ngu Mr. Samson Matimba i Teacher ka Mr. V. Bikitsha, latsho kwafaneleka, labonisa ukuba siziyekelele ezintweni zonke sinako ukuzenza. Ludodana lokuposwa into siti sonke ukuba siyakwazi ukukutazana—Nditsho kuni makosi namakosikazi ase Fingoland.

Sisivalile isikula—siyakusivula nge 29th July 1880. Bazali siyanicela ukuba zenibazise ngeziqu zenu—sizazi izinto ngani ubulwelwe bazo, neminye imi nqweno yenu enifuna ukuyiyaleza ukuba izaliswe ekufundisweni kosapo lwenu, nive nesi nga kutetayo nati ngalo.

Nceda Mhleli ngalamazwi alandelayo undivulele indlela. Andinafumani ngamapepa eposi—wenze okukulukazi kum ngoku ngumangaliso. Ndinga ndinga mazi apo akona.

Nkohla Falati.

“ Sihlobo esitandekayo Miss Fanny Ntshiki, umsebenzi wenkumbulo yako, owenza kumntwanam, apo bendisendikulibele ukulile empefumlweni wam kuba baninzi abazilibeleyo i Teacher zabo kanti wena usamana ubuza apo ndikona usemalengalengeni ase ntshonalanga ncedake undipe isibalo nendawo okuyo, ngo kumsinya, nawe ufunda lamazwi, nceda umbonise lamazwi—Izulu ungalinyabeli ndisisihlobo kwapela.”

Nkohla Falati.

INTLOMBE KWA GAGA.

Gaga June 7, 1880. Mhleli we Sigidimi.

Nkosi yam. Ndinga ungandifakela kwelo pepa le nkosi laba numzana lama zwana ambalwa.

Tina apa kute ngobusuku bom vulo kanti kuko intlombe kwase mva kwe ndlu yam kule ndlu ndimelenenayo. Ndeva nge ntsholo ebusuku ndase ndisiya ndafika sebemandzi kukubila. Nda ngena mna nja ya komkulu. Bapitizela bonke endlwini apa bati abanye mandi betwe intlombe ndiyayona ngokutandaza noku cula. Bati abanye masimtshise ngomlilo. Bazitata inkuni azabi nambasi uzibasayo bada ba- ndifunqula ngezandla bandi kupa batshixa ndemka. Noko ndisitinje ndemka ndinqena ukugqiba ipepa le nkosi inteto inintshi kakulu.

Ndim

Patuleni Kakaza.

IDUTYWA RESERVE

June 3, 1880.

Nkosi Yam

Endingakuvisa zona indaba zezi mandi kwazise kambe ukuba ngoku sendilapa e Dutywa masendibekela kwezomhla wokuqala ku June inda ba. Bekute ngo May kwaziswa ukuba kuza i Mantyi yimbi apa ifikile ke lomantyi ngomhla lo ndiwu kankanyileyo 12 June. Zati izinto zalemini zapitizela amafu, nomoya, kwasa kubanda. Zaye zimana ukufika inkosana ngenkosana zesisi qendu salomhlaba wase Dutywa namapakati azo zikwele kwimi ngezuma inkabi, salinda ke sonke ukufika kuka Capt. Blyth C.M.G. Nemantyi leyo kuba yayisiza kubekwa nguye. Samana uku kangela kwindlela yenqwelo evela ngase Bika nakweyenyawo evela ngale ye Gwadana. Sisahleli we tapu ngendlela yase Bika E, kwati pitipiti abantu bakumbona esiza. Wati umntu makufalwe kwafalwa ke besemgamana sakwela ne mantyi leyo. Kubonakele besihla abahlekazi beza. Bati ukuba babekwalapa kwati qulukuzu ukubuliswa ngesandi esikulu esiti Bayete 1 babe pantse ukubako abantu ngalomhla. Kwangenwake e Gantolo yindimbane leyo suke yazala yona. O !, wati umntu pandle apa intlanganiso mayenzelwe kona yenzelwa kona ke. Kute ukuqala kwateta u Mr. T. R. Merriman eyona mantyi ibiye yalapa. Wati ubu mantyi bam apa bupele izolo, ndiyanazisa ukuba ndiya kuba yi mantyi kwelama Mfengu namhla. Ndiya nibulela zinkosi zalapa beniwupete kakuhle umsebe- nzi ka Rulumente pantsi kwam. Watsho wateta kanye ngapezulu kwoko. Wati u Capt Blyth akusuka zinkosi nani nonke bantu base Dutywa namhla ndizokumisa imantyi yenu le intsha engu Mr. T. Pattle. Nize nibe nga bahlobo nayo niyitande niyitembe. Ndiyavuya ukuba sendinazi ngoko ukuba ninga bantu abatembekayo nani ndinazi ngoku bendibambe ubumantyi balapa Edutywa. A ka Mr. T. Pattle, ndafikela kwelama Mfengu ndayi mantyi kona ngexesha lesipitipiti semfazwe, namhla nditunyelwe apa kuni, masize sitembane. Zapiwa ituba inkosi ukuba zitete nazo ezi ngo Danti, Sigidi no Smith Poswa, zisiti siyayibulela yonke into eyenziweyo ngu Rulumente, kuba nguye obonayo tina sizintsapo nakuba silila ngo Mr. Merriman. U Mr. Stoyle naye walesesha ipepa lezibulelo elivela kwi Traders zala­pa, elaba mnandi kanye libekisa ku Mr. Merriman. U Mr. Merriman lo ngumntu olulamileyo oqeleka msinyane, ebatanda abantu.

Ndiyayeka owako ngqe ndiyabulisa kakulu.

D. Bulube.

OBUBILEYO

Kwa Gaga May 29, 1880.

U *John Ross Fadana,* wazalwa ngosuku lwe 15th July 1861. Ebe- sifa ixesha elide udeke wabuba nge 29th ku May. Ute ke nga pambi koku buba kwake ngobusuku bom gqibelo, waqala watandaza. Wati